તો કેટલાં બધાં મંદિર! મંદિર હોવાં જોઇએ, અતિરેક ન થવો જોઇએ. તૂટેલાં હોય એનો જીર્ણોદ્ધાર થવો જોઇએ. મંદિર આપણું ગૌરવ છે, પરંતુ એમાં સ્પર્ધા ન હોવી જોઇએ. કેન્દ્રમાં કોઇ આપણી શ્રદ્ધાના દેવને મૂકીએ, પછી આદિ-અનાદિ જે દેવ છે એને આજુબાજુ નોકરની જેમ ન મૂકવા! આ તો બધાંને ભેગા કરવાની હોશિયારી છે! લોકો તો ભોળા છે. માણસોને સમજાવો ધર્મનું સાચું રૂપ. તમારાથી દબાયેલા યુવાનો, તમારા તથાકથિત ધર્મગુરુઓએ બતાવેલાં ભય અને પ્રલોભનથી દબાયેલા ભણેલા-ગણેલા યુવાનો પછી કન્ફ્યુઝ રહે છે. ગુરુ એવો શોધો કે તમને સાચું જ કહે અને મીઠી બોલીમાં સાચું કહે.